Ak ste si zakúpili letenky do biznis triedy, môžete sa tešiť na komfortnejšie sedenie s väčším priestorom na nohy i okolo seba či polohovateľné sedadlá, ktoré sa u niektorých spoločností dajú zmeniť na posteľ. Cestujúcim sú na porceláne servírované teplé jedlá podľa vlastného výberu pozostávajúce z viacerých chodov. Samozrejmosťou sú občerstvenie a nápoje počas celého letu, multimediálny zábavný systém s množstvom obsahu či značkový kozmetický balíček. Biznis letenky väčšinou automaticky zahŕňajú aj vstup do salónika na letisku, viacero kusov podpalubnej batožiny a prednostný check-in či nástup do lietadla.